שו"ת רשב"ץ (תשב"ץ)/חלק ג/קפא
ענין קפא:
עוד שאלת בענין המבוי לפי מה שראיתי בשאלתכם כנגד בית הכנסת דר השמש או החזן.
ולפנים יש ישמעאלים.
ואם הדבר כן צריך המבוי תקון בתחלת כניסתו לחי גובה עשר' טפחים או קור' רחב' טפח ואם כותל המבוי אינו שוה ויש לו בתחלתו בליט' כל שהוא כגון זה או כגון זה יהא נדון משום לחי ואין צריך לחי אחר ובזה הם מותרים להוציא מבית השמש למבוי.
ובלאו זה אסור.
אע"פ שהמבוי אין בו אלא שבע זרתות רחב כי להוציא מרשות לרשות.
אפי' תוך פסיע' קטנ' אסור ולא הוזכרו ארבע אמות אלא להעביר בתוך המבוי ממקום למקום ואם יש הרבה ישראלים דרים בתוך המבוי והם בחצר אחת צריכין לערב בפת ואם הם בשתי חצרות צריכין להשתתף במבוי ואם ערבו בפת סומכין על ערוב במקום שתוף ויקבצו מעט קמח מהבתים ויעשו עוגה בערב הפסח כמנהג הראשונים לפי שהמצ' מתקיימת יותר מהחמץ ויניחוהו בבית השמש הדר שם משנ' לשנ' כמו שהזהרתי לעשות כאן באלגזאייר מקומנו ואחר הערוב או השתוף צריכין לשכור מהישמעאלים ואפי' מנשותיהם ואפי' פחות משוה פרוט' משנה לשנ' וצריך שיהיו במבוי שתי חצרות ובכל אחת מהם שתי בתים ודרים בכל בית ואם לאו צריכין לחי מכאן ולחי מכאן: